
DR 30.7.2018                                                               99                    

 
Seterusnya Pakatan Harapan dapat memenangi hampir ke semua Kerusi-Kerusi 

campuran yang ditandingi bermakna beroleh kejayaan di kawasan-kawasan pilihan raya yang 
komposisi penghuninya merangkumi keseimbangan kaum yang tidak ada majoriti ketara di 
kalangan pelbagai kaum. Contohnya, seperti 52 ke 48 peratus, Melayu dan bukan Melayu 
nisbahnya. Yang mana kerusi-kerusi ini Tuan Yang di-Pertua yang dahulunya di bolot oleh 
Barisan Nasional ataupun dikatakan sebagai fixed deposit Barisan Nasional, dengan izin.  

Pakatan Harapan juga menang bergaya apabila berjaya menang dengan majoriti 
berlipat ganda di kebanyakan kerusi-kerusi yang ditandingi oleh calon-calonnya. Saya 
kekurangan masa, tak dapat sebut kerusi-kerusi tersebut tetapi di seluruh negara 
keseluruhan calon-calon Pakatan Harapan memenangi dengan majoriti yang cukup lebih. 
Lebih penting lagi juga Tuan Yang di-Pertua, Pakatan Harapan mendapat sokongan daripada 
pengundi-pengundi awal iaitu anggota keselamatan dan juga pegawai-pegawai kerajaan 
yang dahulunya ini merupakan undi deposit bagi Barisan Nasional.  

Tuan Yang di-Pertua, apa maknanya kemenangan bergaya ini? Apa signifikannya, 
apa pengajaran yang dapat kita perolehi dan apakah harapan rakyat di masa hadapan? 
Natijahnya Tuan Yang di-Pertua, rakyat menuntut kerajaan baru Pakatan Harapan bekerja 
lebih keras untuk pertamanya, menjamin kestabilan politik dengan membuat perubahan-
perubahan tertentu dalam sistem politik sama ada dalam aspek pemerintahan dan juga politik 
pilihan raya. Rakyat menuntut supaya budaya politik diubah, mesti berganjak daripada politik 
yang berpaksikan perkauman kepada politik yang berteras atau berorientasikan isu-isu 
kepentingan rakyat, maka Kerajaan Pakatan Harapan perlu memupuk budaya politik baru ini.  

■1910 

Keduanya Tuan Yang di-Pertua, rakyat menuntut supaya PH memakmurkan negara 
dengan pertumbuhan ekonomi yang mantap dan menjamin kelestariannya. Ketiga, 
merakyatkan ekonomi negara ataupun memperkasakan ekonomi rakyat dan ini cukup 
konsisten dengan apa yang di titah oleh Tuanku Yang di-Pertuan Agong. PH memenangi 
Pilihanraya Umum Ke-14 bukan secara accident, dengan izin, it’s not an accidental win. Kita 
boleh gariskan tiga faktor utama kemenangan ini.  

Pertama, ia terhasil daripada gerak kerja reformasi yang dipelopori oleh Mantan 
Ketua Pembangkang, Yang Berhormat Dato’ Seri Anwar Ibrahim semenjak tahun 1998 lagi. 
Pekerjaan dan gerak kerja yang mantap ini disokong oleh Pakatan Rakyat pada ketika itu 
iaitu parti-parti DAP dan juga PAS.  

Slogan ‘lawan tetap lawan’ itu Tuan Yang di-Pertua, terbukti menjadi kenyataan 
dengan membangkitkan isu-isu reformasi serta isu-isu rakyat iaitu kepincangan-kepincangan 
pelaksanaan dasar-dasar pembangunan pemerintah yang rakyat mahu tahu dan lebih 
penting lagi, mahu ditangani dengan segera. Jadi, slogan itu Tuan Yang di-Pertua, ‘lawan 
tetap lawan, lawan sampai menang’, memang menjadi kenyataan.  

Kedua, dengan tertubuhnya Pakatan Harapan yang dianggotai oleh PKR, DAP, 
Bersatu dan juga Amanah yang dipimpin oleh Yang Berhormat Langkawi,  terbukti menjadi 
satu suntikan yang berkesan dalam mempengaruhi rakyat untuk membuat perubahan dalam 
negara ini.  

Ketiganya Tuan Yang di-Pertua, ialah rekod kecemerlangan yang ditunjukkan oleh 
Kerajaan-kerajaan Pakatan Harapan di negeri Selangor dan juga negeri Pulau Pinang 
dengan melaksanakan berbagai-bagai Program Peduli Rakyat, maka rakyat memberi 
sambutan yang cukup hebat kepada  program-program itu. Saya menyeru yang program-
program ini perlu diteruskan untuk memenuhi harapan baru yang disuarakan oleh rakyat 
melalui pilihan raya yang lepas. 

Tuan Yang di-Pertua, program-program ini seperti yang saya sebutkan tadi perlu 
diteruskan. Saya ingin menyentuh program-program yang merakyatkan ekonomi negara 
ataupun dalam usaha-usaha untuk memperkasakan ekonomi rakyat dengan memberi fokus 
kepada satu program khusus iaitu Program Mikrokredit TEKUN.  

Tuan Yang di-Pertua, TEKUN secara ringkasnya, sejarah penubuhannya ialah 
tercetus dari Konvensyen Ekonomi Bumiputera Pulau Pinang dalam tahun 1994.  

 

 



Seterusnya Pakatan Harapan dapat memenangi hampir ke semua Kerusi-Kerusi. campuran yang ditandingi bermakna beroleh kejayaan di kawasan-kawasan pilihan raya yang komposisi penghuninya merangkumi keseimbangan kaum yang tidak ada majoriti ketara di kalangan pelbagai kaum. Contohnya, seperti 52 ke 48 peratus, Melayu dan bukan Melayu nisbahnya. Yang mana kerusi-kerusi ini Tuan Yang di-Pertua yang dahulunya di bolot oleh Barisan Nasional ataupun dikatakan sebagai fixed deposit Barisan Nasional, dengan izin. Pakatan Harapan juga menang bergaya apabila berjaya menang dengan majoriti berlipat ganda di kebanyakan kerusi-kerusi yang ditandingi oleh calon-calonnya. Saya kekurangan masa, tak dapat sebut kerusi-kerusi tersebut tetapi di seluruh negara keseluruhan calon-calon Pakatan Harapan memenangi dengan majoriti yang cukup lebih. Lebih penting lagi juga Tuan Yang di-Pertua, Pakatan Harapan mendapat sokongan daripada pengundi-pengundi awal iaitu anggota keselamatan dan juga pegawai-pegawai kerajaan yang dahulunya ini merupakan undi deposit bagi Barisan Nasional. Tuan Yang di-Pertua, apa maknanya kemenangan bergaya ini? Apa signifikannya, apa pengajaran yang dapat kita perolehi dan apakah harapan rakyat di masa hadapan? Natijahnya Tuan Yang di-Pertua, rakyat menuntut kerajaan baru Pakatan Harapan bekerja lebih keras untuk pertamanya, menjamin kestabilan politik dengan membuat perubahan- perubahan tertentu dalam sistem politik sama ada dalam aspek pemerintahan dan juga politik pilihan raya. Rakyat menuntut supaya budaya politik diubah, mesti berganjak daripada politik yang berpaksikan perkauman kepada politik yang berteras atau berorientasikan isu-isu kepentingan rakyat, maka Kerajaan Pakatan Harapan perlu memupuk budaya politik baru ini. #1910. Keduanya Tuan Yang di-Pertua, rakyat menuntut supaya PH memakmurkan negara dengan pertumbuhan ekonomi yang mantap dan menjamin kelestariannya. Ketiga, merakyatkan ekonomi negara ataupun memperkasakan ekonomi rakyat dan ini cukup konsisten dengan apa yang di titah oleh Tuanku Yang di-Pertuan Agong. PH memenangi Pilihanraya Umum Ke-14 bukan secara accident, dengan izin, it's not an accidental win. Kita boleh gariskan tiga faktor utama kemenangan ini. Pertama, ia terhasil daripada gerak kerja reformasi yang dipelopori oleh Mantan Ketua Pembangkang, Yang Berhormat Dato' Seri Anwar Ibrahim semenjak tahun 1998 lagi. Pekerjaan dan gerak kerja yang mantap ini disokong oleh Pakatan Rakyat pada ketika itu iaitu parti-parti DAP dan juga PAS. Slogan 'lawan tetap lawan' itu Tuan Yang di-Pertua, terbukti menjadi kenyataan dengan membangkitkan isu-isu reformasi serta isu-isu rakyat iaitu kepincangan-kepincangan pelaksanaan dasar-dasar pembangunan pemerintah yang rakyat mahu tahu dan lebih penting lagi, mahu ditangani dengan segera. Jadi, slogan itu Tuan Yang di-Pertua, 'lawan tetap lawan, lawan sampai menang', memang menjadi kenyataan. Kedua, dengan tertubuhnya Pakatan Harapan yang dianggotai oleh PKR, DAP, Bersatu dan juga Amanah yang dipimpin oleh Yang Berhormat Langkawi, terbukti menjadi satu suntikan yang berkesan dalam mempengaruhi rakyat untuk membuat perubahan dalam negara ini. Ketiganya Tuan Yang di-Pertua, ialah rekod kecemerlangan yang ditunjukkan oleh Kerajaan-kerajaan Pakatan Harapan di negeri Selangor dan juga negeri Pulau Pinang dengan melaksanakan berbagai-bagai Program Peduli Rakyat, maka rakyat memberi sambutan yang cukup hebat kepada program-program itu. Saya menyeru yang program- program ini perlu diteruskan untuk memenuhi harapan baru yang disuarakan oleh rakyat melalui pilihan raya yang lepas. Tuan Yang di-Pertua, program-program ini seperti yang saya sebutkan tadi perlu diteruskan. Saya ingin menyentuh program-program yang merakyatkan ekonomi negara ataupun dalam usaha-usaha untuk memperkasakan ekonomi rakyat dengan memberi fokus kepada satu program khusus iaitu Program Mikrokredit TEKUN. Tuan Yang di-Pertua, TEKUN secara ringkasnya, sejarah penubuhannya ialah tercetus dari Konvensyen Ekonomi Bumiputera Pulau Pinang dalam tahun 1994.